ASK พุ่ง 6% โบรกฯชี้กำไรปี 64-65 โตเฉลี่ย 35% รับยอดสินเชื่อ-รายได้ประกันหนุน
ASK บวก 6% โบรกฯแนะ “ซื้อ” เป้า 55 บ. มองกำไรปี 64-65 โตเฉลี่ย 35% จากยอดสินเชื่อรถบรรทุกที่แข็งแกร่ง ผสานรายได้ จากประกันที่ดี อีกทั้งคุณภาพสินทรัพย์อยู่ในเกณฑ์ดีและมี Valuation ถูกสุดในกลุ่ม
21 ธ.ค. 2564

ผู้สื่อข่าวรายงานว่าวันนี้ (21 ธ.ค. 2564) ราคาหุ้นบริษัท เอเซียเสริมกิจลีสซิ่ง จำกัด (มหาชน) หรือ ASK ณ เวลา 15:06 น. อยู่ที่ระดับ 46.00 บาท เพิ่มขึ้น 2.50 บาท หรือ 5.75% โดยทำจุดสูงสุดที่ 46.75 บาท และทำจุดต่ำสุดที่ 44.00 บาท ด้วยมูลค่าการซื้อขาย 96.39 ล้านบาท

บริษัท หลักทรัพย์ เมย์แบงก์ (ประเทศไทย) จำกัด (มหาชน) ระบุในบทวิเคราะห์ (21 ธ.ค. 2564) โดยคาดกำไรปี 2564 และปี 2565 จะเติบโตโดดเด่น เฉลี่ย 35% จากงวดเดียวกันขอปีก่อน จากยอดสินเชื่อรถบรรทุกที่แข็งแกร่ง ผสานรายได้ จากประกันที่ดี เพิ่มขึ้น 69% จากงวดเดียวกันของปีก่อน ซึ่งคาด Cost to income ratio ปี 2564-2565 ลดลงสู่ระดับ 29-32% จากปี 2563 ที่ 37% อีกทั้งคุณภาพสินทรัพย์อยู่ในเกณฑ์ดี และมี Valuation ถูกสุดในกลุ่ม ทั้งนี้แนะนำ “ซื้อ” ราคาเป้าหมาย 55 บาท